আদালতের রাষ্ট্রপক্ষের কৌঁসুলি ছিলেন তাপস কুমার পাল। তিনি বলেন, আজ আদালতে মামলাটির অভিযোগপত্র আমলে নেয়ার দিন ধার্য ছিল। বিচারক অভিযোগপত্রটি আমলে নিয়ে গ্রেপ্তারি পরোয়ানা জারি করেছেন।ঢাকার মুখ্য মহানগর হাকিমের (সিএমএম) আদালতে মামলার তদন্ত কর্মকর্তা পুলিশের গোয়েন্দা শাখার (ডিবি) পরিদর্শক এমদাদ হোসেন, তারেক রহমানসহ ৪ জনের বিরুদ্ধে অভিযোগপত্র দাখিল করেন।অভিযোগপত্রটি দণ্ডবিধির ১২৪ ও পুলিশ ইনসাইটমেন্ট অব ডিস অ্যাফেকশনের ১৯২২-এর ৩ ধারায় দাখিল করা হয়েছে।এ মামলার আর এক আসামি হলেন বেসরকারি টেলিভিশন একুশে টিভির (ইটিভি) সাবেক চেয়ারম্যান আবদুস সালাম। তিনি বর্তমানে কারাগারে আটক রয়েছেন।